Abdul Salam Muhammad Aref
Store norske leksikon,Historie,Verdens historie og samtidshistorie,Asia,Iraks historie
Abdul Salam Muhammad Aref var en irakisk offiser og politiker. Han var president i Irak fra 1963 til 1966.
Aref deltok i kuppet i 1958 mot Iraks konge Feisal 2 og statsminister Nuri al-Said. Under statsminister Abd al-Karim Kassem ble Aref utnevnt som vise-statsminister og innenriksminister, men i desember 1958 ble han dømt til døden for å ha forsøkt å drepe Kassem. Han ble senere benådet, og i 1963 tok han makten fra Kassem i et kupp og ble utnevnt til president.Aref var en arabisk nasjonalist og jobbet for å skape samhold i den arabiske verden og innad i Irak. Han omkom i en helikopterulykke i 1966 og ble etterfulgt av sin bror Abdul Rahman Aref. Les mer i Store norske leksikon Iraks historie Statsoverhoder i Irak